
LIETUVOS RESPUBLIKOS 
NOTARIATO ĮSTATYMO NR. I-2882 28, 36, 37 ir 50 STRAIPSNIŲ PAKEITIMO IR ĮSTATYMO PAPILDYMO 281 STRAIPSNIU
ĮSTATYMAS 

2020 m.	            d. Nr.
Vilnius

1 straipsnis. 28 straipsnio pakeitimas
Papildyti 28 straipsnį 3 dalimi:
„Notaro nuotoliniu būdu, naudojant informacinių technologijų priemones (toliau – nuotolinis būdas), atliekamų notarinių veiksmų atlikimo vieta yra laikoma notaro biuro buvimo vieta. Notaras nuotoliniu būdu gali atlikti notarinius veiksmus ir asmenims, esantiems užsienyje.“
Buvusias 28 straipsnio 3 ir 4 dalis atitinkamai laikyti 4 ir 5 dalimis.

2 straipsnis. Įstatymo papildymas 281 straipsniu
Papildyti Įstatymą 281 straipsniu:
„281 straipsnis. Notaro nuotoliniu būdu atliekami notariniai veiksmai 
Notaras nuotoliniu būdu gali atlikti notarinius veiksmus, išskyrus testamentų tvirtinimą ir šio įstatymo 26 straipsnio 1 dalies 7 ir 8 punktuose nurodytus notarinius veiksmus.
Notaras nuotoliniu būdu atlieka notarinius veiksmus vadovaudamasis tomis pačiomis notaro veiklą reglamentuojančiomis nuostatomis, kaip ir atlikdamas juos tiesiogiai susitikus.
Notaras nuotoliniu būdu atlikti notarinius veiksmus gali, jeigu: užtikrina patikimą asmens, kuriam atliekamas notarinis veiksmas, tapatybės nustatymą, gali nuotoliniu būdu išaiškinti notarinių veiksmų prasmę ir pasekmes bei įsitikinti asmens valia, kuri patvirtinama kvalifikuotu elektroniniu parašu, užtikrina notaro tvarkomos elektroninės informacijos saugą ir kibernetinį saugumą, naudoja tinkamas technines ir organizacines asmens duomenų tvarkymo priemones, turi technines galimybes tinkamai perduoti duomenis valstybės registrams ir informacinėms sistemoms.
[bookmark: pn1_333]Asmeniui paprašius atlikti notarinį veiksmą nuotoliniu būdu, dėl notarinio veiksmo atlikimo būdo sprendžia notaras. Siekdamas užtikrinti asmens teisėtų interesų apsaugą ar notarinių veiksmų atlikimą reglamentuojančių nuostatų įgyvendinimą, notaras gali neatlikti notarinio veiksmo nuotoliniu būdu, nors ir turi galimybę užtikrinti šio straipsnio 3 dalyje nurodytas sąlygas. Tokiu atveju notaras informuoja asmenį, kad dėl notarinio veiksmo atlikimo jis turėtų atvykti į notaro biurą. Atsisakymas atlikti notarinį veiksmą nuotoliniu būdu neskundžiamas.“

3 straipsnis. 36 straipsnio pakeitimas
Pakeisti 36 straipsnį ir jį išdėstyti taip:
„36 straipsnis. Tvirtinamasis įrašas ir notarinis liudijimas 
Notaro tvirtinamuose popieriniuose dokumentuose notaras parašo tvirtinamąjį įrašą, pasirašo ir uždeda savo antspaudą. 
Notaro liudijamuose dokumentuose notaras parašo notarinio liudijimo įrašą, pasirašo ir uždeda savo antspaudą.
Notaro liudijamuose ir išduodamuose popieriniuose dokumentuose notaras parašo notarinio liudijimo įrašą, pasirašo ir uždeda savo antspaudą. 
Notaro tvirtinamuose elektroniniuose dokumentuose notaras parašo tvirtinamąjį įrašą ir pasirašo juos kvalifikuotu elektroniniu parašu. Notaro liudijamuose ir išduodamuose elektroniniuose dokumentuose notaras parašo liudijimo įrašą ir pasirašo juos kvalifikuotu elektroniniu parašu. Kitus notaro išduodamus elektroninius dokumentus, kuriuose neturi būti parašomas tvirtinamasis ar liudijimo įrašas, notaras pasirašo kvalifikuotu elektroniniu parašu. Šioje dalyje nurodytais atvejais notaro antspaudas nededamas.
Paveldėjimo teisės liudijimuose notaras papildomai nurodo paveldėjimo bylos numerį.
Liudydamas užsienio kalba surašyto dokumento nuorašo tikrumą, notaras tvirtinamąjį įrašą parašo valstybine kalba.
Jeigu tvirtinamasis įrašas ar notarinis liudijimas netelpa sudaromame popieriniame notariniame dokumente, jis gali būti surašytas pridedamame prie dokumento popieriaus lape. Šiuo atveju lapai su dokumento tekstu ir lapas su tvirtinamuoju įrašu ar notariniu liudijimu susiuvami, sunumeruojami, susiūtų lapų skaičius patvirtinamas notaro parašu ir antspaudu.
Notaro byloje saugomų dokumentų, kuriais remiantis atlikti notariniai veiksmai, kopijų tikrumas liudijamas pagal Lietuvos vyriausiojo archyvaro nustatytas bendrąsias dokumentų rengimo taisykles.“
[bookmark: part_182a89b8defa4e18b83e72d672601360][bookmark: part_3d4df2f6effd4bc49b07a1e856c65be2][bookmark: part_ea46526d7bf24f9cbc51fb46e3e99e54][bookmark: part_4fbca475ca514cdb8585ad3e321737ff][bookmark: part_2c87ddf10d11481cbe94ae98fd02ac4b][bookmark: part_3ec10416128a4c788ec31378a1d9c65d][bookmark: part_5097e10bc3f84ea3bf81f11906190cee][bookmark: part_be50f0a16c7049c7b03981506134a083][bookmark: part_b3f7f28e83594e5483c1a2778cf3df10][bookmark: part_7f573beb53c84a97a95ad21e8d4ccb18][bookmark: part_e50b8ee7ee284a26bceeff8261f23998][bookmark: part_87a18ac3faab4767808009bf18ce2693][bookmark: part_cbde9bf7753e4f42ae08fbc9638dfc37]
4 straipsnis. 37 straipsnio pakeitimas
1. Pripažinti netekusiu galios 37 straipsnio 2 dalies 8 punktą.
8) asmens, kuriam atliktas notarinis veiksmas ar suteikta teisinė paslauga, ir visų kitų notarinio veiksmo dalyvių parašai.
2. Pakeisti 37 straipsnio 5 dalį ir ją išdėstyti taip:
„Notarinis registras gali būti tvarkomas elektroniniu būdu. Elektroniniu būdu tvarkomam notariniam registrui netaikomas šio straipsnio antrosios dalies 8 punkte nurodytas reikalavimas. Elektroniniu būdu tvarkomo nNotarinio registro pildymo tvarką nustato Lietuvos Respublikos teisingumo ministras, suderinęs su Notarų rūmais.“

5 straipsnis. 50 straipsnio pakeitimas
Papildyti 50 straipsnį 2 dalimi:
„Atliekant notarinius veiksmus nuotoliniu būdu šio straipsnio 1 dalies nuostatos netaikomos.“

[bookmark: _GoBack]6 straipsnis. Įstatymo įsigaliojimas
Šis įstatymas įsigalioja 2020 m. spalio 1 d.

Skelbiu šį Lietuvos Respublikos Seimo priimtą įstatymą.

